ב-26 באפריל 2016 הודיע מזכיר ההגנה של ארצות הברית אשטון קרטר כי גולדפיין ימונה לתפקיד ראש המטה של חיל האוויר של ארצות הברית. ביולי 2016 נכנס לתפקיד, שירת בתפקיד עד אוגוסט 2020 ולאחר מכן פרש משירות הקבע (החל מאוקטובר 2020).
גולדפיין נשוי לדון ואב לשתי בנות.
דייוויד הייג
דייוויד הייג קולום וורד, MBE (באנגלית: David Haig Collum Ward; נולד ב-20 בספטמבר 1955) הוא שחקן ומחזאי אנגלי זוכה פרס אוליבייה וזוכה פרס FIPA. הוא מוכר ממשחקו הרבגוני במחזות דרמטיים, סריו-קומיים וקומיים, ובמגוון של דמויות ממעמדות חברתיים שונים.
ביוגרפיה.
הייג נולד באלדרשוט שבמחוז המפשייר לפרנסיס ו. ושירלי ר.ס. וורד. אביו היה קצין בצבא ואחר כך מנהל של גלריית הייוורד , ואמו הייתה זמרת אופרה. הוא למד בבית ספר בעיר ראגבי.
קולנוע וטלוויזיה.
ב-1994 הופיע הייג בסרט הקולנוע "ארבע חתונות ולוויה אחת" ובסיטקום של ה-BBC בשם "The Thin Blue Line" בתפקיד המפקח גרים יחד עם רואן אטקינסון שכיכב בתפקיד המפקח פולר. ב-2002 שיחק שוב לצדו של יו גרנט, כוכב "ארבע חתונות ולוויה אחת", בתפקיד אחיו בקומדיה הרומנטית "שבועיים מראש" בכיכובה של סנדרה בולוק. ב-2007 הופיע במערכון של ה"קומיק ריליף" בשם "החתונה של מיסטר בין" בתפקיד אבי הכלה שוב יחד עם רואן אטקינסון.
ב-1980 הופיע בפרק "The Leisure Hive" מתוך הסדרה "דוקטור הו", ובפרק "Rumours of Death" בסדרה "Blake's 7". ב-1990 שיחק בפרק "Sweet Danger" בסדרת המתח "קמפיון". ב-1992 השתתף בפרק "Dead On Time" בסדרה "המפקח מורס". כמו כן שיחק בסדרה "המפצח". בשנות התשעים של המאה העשרים הופיע בסדרת הטלוויזיה המצליחה "Soldier Soldier".
הייג שיחק בעיבוד של ריצ'רד פל לסדרת המדע הבדיוני משנות השישים "A for Andromeda" עבור BBC4. הוא כתב מחזה בשם "My Boy Jack" והופיע בעיבוד לטלוויזיה של המחזה בתפקיד רודיארד קיפלינג, ודניאל רדקליף גילם את ג'ון, בנו של קיפלינג.
ב-2008 הופיע הייג בסרט הטלוויזיה "Dustbin Baby" של ה-BBC ובסרט "39 המדרגות". עוד שיחק בפרק "The Glitch" בסדרה הבלשית "רציחות במידסומר". ב-2009 שיחק בתפקיד סטיב פלמינטג בסדרה הקומית "The Thick Of It" ובתפקיד ג'ון, בעלה של חברת הפרלמנט מו מולאם בדרמה המצליחה "מו" בכיכובה של ג'ולי וולטרס. עוד ב-2009 כיכב בתפקיד מנהל בית ספר פורטוון, מר סטריין, בדרמה הקומית של ITV "דוק מרטין".
בינואר 2013 כיכב הייג בתפקיד ג'ים האקר בעיבוד מחודש של הסדרה הקומית הקלאסית "כן, אדוני השר", ששודרה בבריטניה ברשת Gold TV.
ב-2012 שודר פיילוט לסיטקום שכתב בן אלטון ובכיכובו של הייג. הסדרה שנקראה "The Wright Way" הושלמה במרץ 2013 ושודרה ב-BBC One ב-23 באפריל אותה שנה.
רדיו.
ב-2008 שיחק הייג בתפקיד מוריס היי-ווד בעיבוד לרדיו ה-BBC של המחזה "טום &amp; ויו" מאת מייקל הייסטינג. ב-2010 כיכב בתפקיד נורמן בירקט במחזה "Norman Birkett and the Case of the Coleford Poisoner" בסדרת התסכיתים "מחזה של אחר הצהרים". בנוסף שיחק ב-2003 בתפקיד לואיס אליוט בעיבוד לספרים "זרים ואחים" מאת צ'ארלס פרסי סנואו עבור Radio 4, ששודר מחדש בפברואר 2013.
תיאטרון.
ב-1988 זכה הייג בפרס אוליבייה לשחקן השנה במחזה חדש על תפקידו במחזה "Our Country's Good" בתיאטרון רויאל קורט. הוא יצא לסיבוב הופעות עם הגרסה הבימתית של המחזה "My Boy Jack" שאותו כתב וגילם את דמותו של הסופר רודיארד קיפלינג. הייג ביים את המחזה "Private Lives" מאת נואל קאוורד שהוצג בסיור הופעות מצליח בשנת 2005.
הייג הופיע בהפקות תיאטרון מצליחות בווסט אנד הלונדוני בהן "Hitchcock Blonde" בתיאטרון רויאל קורט, "החיים בשלוש גרסאות" בתיאטרון סבוי, בתפקיד אוסבורן במחזה "Journey's End" מאת ר.ס. שריף בתיאטרון קומדיה, ובתפקיד ג'ורג' באנקס במחזה "מרי פופינס" בתיאטרון הנסיך אדוארד, עליו היה מועמד לפרס אוליביה. הוא היה מועמד שוב לפרס על הופעתו בתפקיד כריסטופר הדינגלי בהפקה המחודשת של הקומדיה "Donkey's Years" מאת מייקל פריין בתיאטרון הקומדיה. הוא הופיע בתיאטרון היימרקט במחזה "The Country Wife" ואחר כך הופיע במחזה "הים" באותו תיאטרון. מ-11 בדצמבר 2008 ועד 31 בינואר 2009 שיחק הייג במחזה "שלל" מאת ג'ו אורטון בתפקיד טראסקוט בתיאטרון טריסייקל בלונדון. בפברואר 2007 הופיע באותו מחזה בתיאטרון רויאל בניוקאסל.
ב-2010 שיחק בתפקיד ג'ים האקר בעיבוד בימתי לסדרת הטלוויזיה "כן, אדוני השר" בפסטיבל צ'יצ'סטר והחל מ-17 בספטמבר 2010 הופיע בתיאטרון גילגוד שבווסט אנד.
חיים אישיים.
הייג חי בדרום לונדון. הוא נשוי לג'וליה ג'יין רמזי גריי (המופיעה בשם הבמה ג'יין גאלוויי) והם הורים לחמישה ילדים. הוא פטרון של ארגון הצדקה SANDS .
ב-2013 הוענק להייג תואר חבר מסדר האימפריה הבריטית (MBE) על תרומתו לתחום הדרמה.
דיוויד הייג
מערת לפידות
מערת לפידות (נקראת גם מערת תפן) היא מערה השוכנת כ-500 מטרים דרום-מערבית למושב לפידות.
במערה ישנם נטיפים רבים ומספר עטלפים. העטלפים במערה אינם מסוכנים לבני אדם, הם נמצאים לרוב בסמוך לתקרה הגבוהה של המערה.
ניתן להגיע למערה מתוך מושב לפידות. יש לרדת במורדות המושב, וכשמגיעים לשער ירוק יש לעקוב אחר השביל המסומן בפסי סימון השבילים "לבן-כחול-לבן".
בכניסה למערה יש מספר חבלים הקשורים לסלע, אשר בעזרתם ניתן לרדת אל תוך המערה.
לאחר ימים גשומים קרקע המערה מאוד חלקלקה ויש להזהר.
ההערכות הן שהמערה מאוד גדולה ומגיעה אף מתחת למושב לפידות, אך לא ניתן ללכת בה יותר ממאה מטרים, שכן קיימת תהום קטן בקצה החלל הגדול של פתח המערה.
קרולינה (פירושונים)
מורפטלר
מוּרְפַטְלָר (ברומנית: Murfatlar) היא עיר נמל בחבל דוברוג'ה, רומניה. מורפטלר נקראה בעבר בשם "באסאראב" (Basarabi). העיר שוכנת על גדת תעלת דנובה-הים השחור.
היסטוריה.
בהתאם לחפירות ארכאולוגיות, שנערכו במקום, היישוב קדום למדי, אך שמו מוזכר לראשונה בכתובים ב-1855 ומדובר בשם טורקי שמשמעו "של מורפט". ביישוב היה חיל מצב עות'מאני והושיבו בו טטרים מחצי האי קרים.ב-1924 שונה שם המקום לבאסאראב, אך ב-1965 הושב השם מורפטלר. ב-1980 חזרו לשם באסאראב וב-26 ביוני 2007 הפרלמנט הרומני חוקק חוק המחזיר את השם "מורפטלר". בדצמבר באותה שנה אשרר הסנאט הרומני את החוק.
לפי נתוני 2011 חיו בעיר 10,216 תושבים, מעל 80% נוצרים רומנים. בעיר יש "יקב מורפטלר", בו מכינים ומוכרים את היינות, שהוכנו מענבי כרמי מורפטלר הנודעים.
Boys היא מילה באנגלית שפירושה בנים.
Boys (סרט)
Boys (בהולנדית: Jongens) הוא סרט דרמת התבגרות הולנדי עטור פרסים משנת 2014 בבימויו של מישה קאמפ ובכיכובם של חייס בלום וקו זאנגבליט. הסרט הוקרן לראשונה ב-9 בפברואר 2014.
תקציר העלילה.
סיגר (חייס בלום) הוא תלמיד תיכון בן 15, המתגורר יחד עם אביו האלמן תיאו (טון קאס), ואחיו אדי (ג'ונאס סמולדרס), אשר מתעמתים ביניהם בתדירות גבוהה, בעקבות מות אמו בתאונת דרכים קטלנית. יחד עם חברו הטוב ביותר סטף (סטיין טברן), סיגר מתקבל לנבחרת הריצה של מועדון הספורט המקומי. השניים, יחד עם שני תלמידים נוספים, טום (מיירון ווטס) ומארק (קו זאנגבליט), נבחרים לייצג את המועדון באליפות לאומית של מרוץ שליחים. על מנת לנצח, הארבעה חייבים להתאמן יחד באופן אינטנסיבי.
יום אחד, הארבעה מחליטים ללכת לשחות בנהר סמוך. לאחר שסטף וטום עוזבים, סיגר ומארק נשארים לשחות לבד. מארק מנשק את סיגר, שמיד לאחר מכן מנשק את מארק בחזרה. סיגר המבולבל מתעקש שהוא לא הומו וחוזר לביתו. למרות התקרית, השניים נשארים ידידים קרובים. כאשר סטף פוגש בנערה מקומית בשם קים (רייצ'ל ורדל) ומתחיל לצאת איתה, סיגר מרגיש לחץ חברתי לחזר אחר החברה הטובה ביותר שלה, ג'סיקה (לוטה שולץ), ולדכא את רגשותיו כלפי מארק.
באחד מסופי השבוע, צוות האתלטיקה נוסע ביחד למחנה אימונים. בלילה הראשון, סיגר מתגנב החוצה, ומארק הולך בעקבותיו. השניים רוכבים באופניים אל חוף הים, שם הם מבלים את שארית הלילה בנשיקות, ונחים זה בזרועות זה. כשהם חוזרים הביתה מהמחנה, סיגר, ג'סיקה, סטף, וקים יוצאים יחדיו לבלות ביריד. ביריד הם פוגשים את מארק, שמעוניין להצטרף אליהם. עם זאת, סיגר חושש כי האמת תצא לאור, והוא מנסה להתעלם ממארק. ג'סיקה מנשקת את סיגר, והשניים עוזבים את המקום, משאירים את מארק פגוע וחסר אונים.
מספר ימים לאחר מכן, סיגר מנסה לפצות עם מארק, ומציע לו ללכת לשחות יחד באותו ערב. עם זאת, באותו הערב תיאו ואדי מתעמתים זה עם זה, לאחר שתיאו מגלה שאדי פוטר מעבודתו כחודש לפני כן, וכי הוא מבלה ברכיבה על אופנועים עם חבריו. תיאו קושר את אופנועו של אדי עם שרשרת. סיגר יוצא לחפש אחר אדי, ולשכנע אותו לחזור הביתה. אדי מסרב, אך מציע לסיגר טרמפ במכוניתו. בדרכם, הם כמעט פוגעים במארק, בעודו רוכב על אופניו. מארק שואל את סיגר מדוע הוא לא הופיע לפגישה שקבעו, אך סיגר לא עונה לו ועוזב את המקום.